Държавен вестник, бр. 66, 2009 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  66
та – когато се подават по ненасрочени дела, 
или в адвокатска стая – когато се подават по 
насрочени дела, които не съдържат класифи­
цирана информация.
Чл. 52. Служба „Регистратура за класифи­
цирана информация“ като обособена част от 
специализираната администрация във ВАС:
1. приема входяща кореспонденция, съдържа­
ща класифицирана информация, предназначена 
за административни дела; 
2. регистрира постъпилите в съда жалби, 
протести, касационни жалби, касационни про­
тести, частни жалби, частни протести, молби 
за отмяна, жалби за бавност, други молби, 
жалби и оплаквания по административни дела, 
съдържащи класифицирана информация; 
3. получава, регистрира и образува постъпи­
лите в съда административни дела, съдържащи 
класифицирана информация, и ги обработва в 
съответствие с изискванията на специализира­
ното българско законодателство;
4. обработва, съхранява и разпределя делата, 
съдържащи квалифицирана информация, по 
съдебни състави и служители в деловодства, 
получили достъп и оторизирани от председателя 
за работа с класифицирана информация;
5. предоставя при определените в закона ус­
ловия и извършва размножаване на документи, 
съдържащи класифицирана информация, както 
и издава удостоверения и заверени преписи от 
решения, постановени в процеса на правораз­
давателната дейност на ВАС, при спазването 
на реда по ППЗЗКИ;
6. води регистри, утвърдени по номенклату­
рен списък съгласно чл. 74 ППЗЗКИ;
7. експедира изходящата кореспонденция, 
съдържаща класифицирана информация;
8. осигурява движението на делата, съдър­
жащи класифицирана информация, при спаз­
ване на общите правила за деловодна дейност, 
установени с настоящия правилник, като ги 
отразява надлежно защитени на хартиен носител 
и в електронен вид с вписването им в общата 
деловодна информационна система на ВАС. 
Чл. 53. (1) Служба „Регистратура за класифи­
цирана информация“ се ръководи от завеждащ 
служба, който освен на ръководителите на съ­
дебните колегии във ВАС е пряко подчинен и 
на служителя по сигурността на информацията.
(2) Съдебният деловодител в служба „Ре­
гистратура за класифицирана информация“ във 
ВАС освен деловодните си функции по воденето 
на общите и специалните регистри: 
1. осигурява на административното ръко­
водство на съда и на служителя по сигурност 
на информацията сведенията, постъпили от 
кореспонденция, съдържаща класифицирана 
информация;
2. изготвя и прилага по всяко дело контролен 
лист за запознаване с документи, съдържащи 
класифицирана информация, съпроводени с 
надлежния им опис;
3. поддържа електронните папки по дела, 
съдържащи класифицирана информация, и 
ги вписва надлежно защитени в деловодната 
информационна система;
4. докладва на съдията докладчик постъпи­
лите документи и молби по насрочени дела, 
писмени защити и становища на страните;
5. предоставя на съдиите и прокурорите 
поисканите за проучване дела след надлежно 
отбелязване в съответен регистър;
6. предоставя за запознаване и проучване 
на страните и процесуалните им представители 
насрочените дела, съдържащи класифицирана 
информация;
7. предава делата, съдържащи класифицирана 
информация, на съдебните секретар-протоко­
листи за предстоящите съдебни заседания след 
отбелязване в съответен регистър;
8. подготвя документацията по издаване на 
заверени преписи от влезли в сила съдебни 
актове и протоколи за доклад пред главния 
секретар, изготвя и издава незаверени преписи 
от посочените актове или други книжа;
9. предава на страните или на процесуал­
ните им представители изготвените съдебни 
удостоверения;
10. предава в архива на ВАС декласифици­
раните административни дела.
(3) Служба „Регистратура за класифицирана 
информация“ обработва за периодично прераз­
глеждане документите по делата, съдържащи 
класифицирана информация, подготвя и пред­
лага на назначената от председателя на ВАС 
комисия материалите, за които е необходимо 
извършването на промени или премахването 
на нивата на класификация.
(4) Въз основа на решенията на комисията 
по ал. 3 деловодителите от „Регистратура за 
квалифицирана информация“ извършват дек­
ласифицирането на делата, тяхното архивиране 
или унищожаването на документи, съдържащи 
класифицирана информация, при спазване из­
искванията на ППЗЗКИ. 
Г л а в а  т р е т а
СЛУЖБА „СЪДЕБНИ СЕКРЕТАР-ПРОТО­
КОЛИСТИ“
Чл.  54. Служба „Съдебни секретар-про­
токолисти“ във ВАС се състои от съдебните 
секретар-протоколисти в съда.
Чл. 55. Съдебните секретар-протоколисти 
са разпределени към петчленните състави на 
двете колегии и към отделенията на съда.
Чл. 56. (1) Съдебният секретар-протоколист:
1. изготвя писма и обявления в изпълнение 
на разпорежданията и резолюциите на предсе­
дателя на съда, на заместниците на председате­
ля, ръководещи колегиите, на председателите 
на отделения или на съдиите и ги въвежда в 
електронната папка на делото;